Psalms 17 - Heilige Bybel [Afrikaanse Bybel 1933/1953]
HERE, hoor 'n regverdige saak, let op my smeking; luister tog na my gebed met onbedrieglike lippe.
U het my hart getoets, dit in die nag ondersoek, U het my gekeur, U vind niks nie; wat ek ook dink, my mond oortree nie.
Aangaande die handelinge van die mens, ,k het deur die woord van u lippe die paaie van die geweldenaar vermy.
My gange het vasgehou aan u spore, my voetstappe het nie gewankel nie.
teen die goddelose wat my geweld aandoen, my doodsvyande wat my omring.
Hulle het hul gevoel afgesluit; met hul mond spreek hulle hoogmoedig.
Nou het hulle ons in ons gang omsingel; hulle rig hul oë daarop om ons op die grond uit te strek.
Staan op, HERE, gaan hom tegemoet, werp hom neer; red my van die goddelose met u swaard;
Maar ek sal u aangesig in geregtigheid aanskou; ek sal versadig word met u beeld as ek wakker word.